রাশিয়ার বিরোধী দলীয় নেতা অ্যালেক্সেই নাভানলিকে তার বাড়ির বাইরে থেকে আটক করেছে পুলিশ। নাভানলির মুখপাত্র বলেছেন, আগামী মাসে পুতিন সরকারের বিরুদ্ধে বিক্ষোভের পরিকল্পনার সঙ্গে এই আটকের সম্পর্ক রয়েছে। অবসর ভাতা সংস্কার পরিকল্পনার বিরুদ্ধে ওই বিক্ষোভ আয়োজনের পরিকল্পনা চলছিল। কাতারভিত্তিক সংবাদমাধ্যম আল-জাজিরা জানিয়েছে, শনিবার তাকে আটক করে একটি পুলিশ স্টেশনে রাখা হয়। দুর্নীতিবিরোধী অ্যাকটিভিস্ট ৪২ বছর বয়সী নাভানলি ২০১১ ও ২০১২ সালে পুতিন বিরোধী বিক্ষোভের নেতৃত্ব দিয়ে রাশিয়ার বিরোধী নেতা হিসেবে আবির্ভূত হয়েছেন। গত মার্চে অনুষ্ঠিত রাশিয়ার প্রেসিডেন্ট নির্বাচনে নাভানলিকে অঙ্ক নিতে দেওয়া হয়নি। মে মাসে চতুর্থবার ক্ষমতা গ্রহণের আগে বিক্ষোভে অঙ্ক নেওয়ায় গত বছরের জুন পর্যন্ত কারাগারেও কাটাতে হয়েছিল তাকে। রয়টার্স।